סלאקוור

סלאקוור (Slackware), הפצת גנו/לינוקס שנוצרה על ידי פטריק פולקרדינג, היא אחת מהפצות הלינוקס המוקדמות, והוותיקה ביותר אשר עדיין מתוחזקת. סלאקוור שואפת ליציבות ופשטות ומנסה להיות דומה ככל שניתן למערכות UNIX.

 שם ההפצה 
ההפצה החלה כפרויקט קטן ופרטי ללא מטרות רציניות. על מנת להקנות להפצה שם קליל, נתן לה פולקרדינג את השם "סלאקוור", שדבק בה גם לאחר שהפכה להפצה רצינית.

 היסטוריה 
מקורותיה של סלאקוור נובעים מהפצת SLS שבאותם ימים הייתה הפצת הלינוקס הפופולרית ביותר. פולקרדינג החליט ליצור הפצה חדשה, נגזרת של SLS עם שינויים שעשה בעצמו. להפצה החדשה קרא סלאקוור. הגרסה הראשונה של סלאקוור, 1.00, יצאה ב-16 ביולי 1993. קובצי ההפצה התאימו לתקליטון ½3 אינץ' והיו זמינים להורדה באמצעות שרת FTP אנונימי. במהלך השנים תפסה סלאקוור את מקומה של SLS כהפצה הדומיננטית.

בשנת 2005 הוסרה GNOME מההפצה ומאז GNOME מופצת לסלאקוור על ידי קהילת המשתמשים. רבים ראו בצעד זה משמעותי, מכיוון ש-GNOME הייתה קיימת בהפצות רבות אחרות.

 קווים מנחים 
החלטות רבות בנוגע לסלאקוור נעשו תוך כדי שמירה על עקרון הפשטות (במובן של מבנה המערכת) הנקרא גם KISS - Keep It Simple, Stupid.
רוב התוכנות לא מגיעות עם אשפי הגדרה מיוחדים, אלא עם הגדרות הבסיס המקוריות. ישנן מעט מאוד תוכנות הגדרה ספציפיות לסלאקוור ולכן ישנו מיעוט באשפי הגדרה גרפים. הביקורת לגבי סלאקוור היא שיש להשקיע מאמצים וזמן על מנת ללמוד את המערכת. לעומת זאת, תומכיה של סלאקוור טוענים כי היא בעלת שקיפות, גמישות ותהליך הלמידה מקנה ניסיון רב.

 ניהול חבילות 
מערכת ניהול החבילות בסלאקוור מאפשרת להתקין, לשדרג או להסיר חבילות, אך אינה עוקבת אחר תלויות תוכנה. על המשתמש מוטלת החובה לוודא כי הותקנו חבילות מערכת וספריות הדרושות לשימוש בתוכנה הרצויה. אם חסרות חבילות או ספריות מסוימות, מנהל החבילות לא יזהיר את המשתמש והדבר יכול להתגלות רק כאשר ינסה המשתמש להפעיל תוכנה שנזקקת לספריות החסרות.
חבילות התוכנה בסלאקוור שמורות בפורמט כדורזפת מכווץ באמצעות gzip וסיומת קובץ חבילה היא .tgz. החבילה מורכבת משני חלקים: החלק הראשון הוא קובצי התוכנה הנפרסים לספריית השורש, בעוד החלק השני הוא סקריפט doinst.sh המורץ לאחר העתקת הקבצים.
+ היסטוריית גרסאות גרסה תאריך1.016 ביולי 19931.1.25 בפברואר 19942.02 ביולי 19942.131 באוקטובר 19942.230 במרץ 19952.324 במאי 19953.030 בנובמבר 19953.13 ביוני 19963.217 בפברואר 19973.311 ביוני 19973.414 באוקטובר 19973.59 ביוני 19983.628 באוקטובר 19983.9/4.017 במאי 19997.025 באוקטובר 19997.122 ביוני 20008.01 ביולי 20018.118 ביוני 20029.019 במרץ 20039.126 בספטמבר 200310.023 ביוני 200410.12 בפברואר 200510.214 בספטמבר 200511.02 באוקטובר 200612.01 ביולי 200712.12 במאי 200812.210 בדצמבר 200813.026 באוגוסט 200913.3727 באפריל 201114.028 בספטמבר 2012
ישנם מנהלי חבילות נוספים עבור סלאקוור המטפלים בתלויות: swaret, slapt-get, slackpkg, pkgsrc.

 גרסאות 
הגרסה האחרונה של סלאקוור עבור ארכיטקטורת x86 היא 14.0 (נכון ל-28 בספטמבר 2012). הגרסה כוללת את GCC 4.7.1, את לינוקס 3.2.29 ואת KDE 4.8.5.

 קישורים חיצוניים 


 ספר שימוש לא רשמי בסלאקוור
 הבלוג הלא רשמי של סלאקוור
 סלאקוור ב-DistroWatch
 עולם הסלאק (מגזין)
 ההיסטוריה הלא רשמית של גרסאות סלאקוור
 ריאיון עם יוצר סלאקוור פטריק פולקרדינג
 הערות שוליים 

קטגוריה:הפצות של GNU/לינוקס